b'\n_START_ARTICLE_\nTheodoros Kalliopas\n_START_PARAGRAPH_\nTheodoros Kalliopas (kreik. \xce\x98\xce\xb5\xcf\x8c\xce\xb4\xcf\x89\xcf\x81\xce\xbf\xcf\x82 \xce\x9a\xce\xb1\xce\xbb\xce\xbb\xce\xb9\xce\xbf\xcf\x80\xce\xac\xcf\x82) oli Ravennan eksarkki vuosina 643\xe2\x80\x93n. 645 ja uudestaan 653\xe2\x80\x93n. 666._NEWLINE_Kalliopaksen ensimm\xc3\xa4isest\xc3\xa4 valtakaudesta ei ole muuta tietoa, kuin ett\xc3\xa4 h\xc3\xa4n seurasi Isaakios Armenialaista 643 ja h\xc3\xa4nen j\xc3\xa4lkeens\xc3\xa4 tuli Plato n. 645. H\xc3\xa4n palasi virkaan Olympioksen kuoltua vuonna 652. Kalliopas matkusti Roomaan, jonne h\xc3\xa4n saapui 15. kes\xc3\xa4kuuta 653. H\xc3\xa4n suisti tuolloisen paavin Pyh\xc3\xa4 Martinus I:n valtaistuimeltaan monoteletismista k\xc3\xa4ydyn kiistan takia ja yritti saada roomalaiset \xc3\xa4\xc3\xa4nest\xc3\xa4m\xc3\xa4\xc3\xa4n tilalle uuden paavin. N\xc3\xa4in tapahtui kuitenkin vasta seuraavana vuonna, kun Pyh\xc3\xa4 Eugenius I valittiin paaviksi. Vuoteen 666 menness\xc3\xa4 Kalliopaksen tilalle eksarkiksi tuli Gregorios.'